CELEX: C2006/131/46
Language: el
Date: 2006-06-03 00:00:00
Title: Υπόθεση C-133/05: Απόφαση του Δικαστηρίου (τέταρτο τμήμα) της  23ης Φεβρουαρίου 2006  — Επιτροπή των Ευρωπαϊκών Κοινοτήτων κατά Δημοκρατίας της Αυστρίας (Παράβαση κράτους μέλους — Οδηγία 2000/78/ΕΚ — Ίση μεταχείριση στην απασχόληση και την εργασία — Μη εμπρόθεσμη μεταφορά)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/26
            
         Απόφαση του Δικαστηρίου (τέταρτο τμήμα) της 23ης Φεβρουαρίου 2006 — Επιτροπή των Ευρωπαϊκών Κοινοτήτων κατά Δημοκρατίας της Αυστρίας
   (Υπόθεση C-133/05) (1)
   
   (Παράβαση κράτους μέλους - Οδηγία 2000/78/ΕΚ - Ίση μεταχείριση στην απασχόληση και την εργασία - Μη εμπρόθεσμη μεταφορά)
   (2006/C 131/46)
   Γλώσσα διαδικασίας: η γερμανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων [εκπρόσωπος: D. Martin]
   
      Καθής: Δημοκρατία της Αυστρίας [εκπρόσωπος: C. Pesendorfer]
   Αντικείμενο της υποθέσεως
   Παράβαση κράτους μέλους — Μη εμπρόθεσμη μεταφορά στην εθνική έννομη τάξη της οδηγίας 2000/78/EK του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303, σ. 16)
   Διατακτικό της αποφάσεως
   Το Δικαστήριο:
   
               1)
            
            
               Αποφασίζει ότι η Δημοκρατία της Αυστρίας, μη θεσπίζοντας όλες τις απαραίτητες νομικές, κανονιστικές και διοικητικές διατάξεις στο εθνικό της δίκαιο για να συμμορφωθεί, σε ομοσπονδιακό επίπεδο, προς όλες τις επιταγές της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, όσον αφορά την επιβολή δυσμενών διακρίσεων σε σχέση με αναπηρία, με εξαίρεση, σε επίπεδο ομόσπονδων κρατών, τα ομόσπονδα κράτη Βιέννης και Niederösterreich, παρέβη τις υποχρεώσεις που υπέχει από την οδηγία αυτή.
            
         
               2)
            
            
               Καταδικάζει τη Δημοκρατία της Αυστρίας στα δικαστικά έξοδα.
            
         
      (1)  ΕΕ C 143 της 11.06.2005.